|  |
| --- |
| **Regionálne osobnosti, ktorých jubileá si pripomíname v októbri 2024**  **Okres Pezinok** |
| **Sofer, Chatam** \* 24.09.1762 - Frankfurt nad Mohanom (Nemecko) + 03.10.1839 - Bratislava (Slovensko) Pedagóg, učenec, spisovateľ. Od roku 1806 rabín v Bratislave. Autor náboženských veršov a piesní, spomienok na napoleonské vojny. Istý čas žil vo Svätom Jure.  - 185. výr. úmrtia |
| **Lichner, Pavol** \* 11.12.1816 - Modra (Slovensko) + 04.10.1884 - Bratislava (Slovensko) Učiteľ, filológ, editor. Rodák z Modry, kde aj vyštudoval evanjelické gymnázium. Autor početných štúdií najmä z oblasti gréckej gramatiky a cirkevných dejín.  - 140. výr. úmrtia |
| **Jakobei, Ján** \* 26.11.1722 - Modra (Slovensko) + 05.10.1799 - Bautzen (Nemecko) Náboženský spisovateľ, autor duchovných piesní a kázní. Evanjelický farár. Študoval na modranskom gymnáziu.  - 225. výr. úmrtia |
| **Nagy, Martin** \* 06.10.1804 - Mužla (Slovensko) + 05.04.1873 - Svätý Jur (Slovensko) Spisovateľ, pedagóg. Ako autor sa venoval hlavne pedagogike, písal články, príležitostné básne a oslavné ódy. Na odpočinku žil u piaristov vo Svätom Jure. - 220. výr. narodenia |
| **Pajdušáková, Ľudmila** \* 29.06.1916 - Radošovce (Slovensko) + 06.10.1979 - Vyšné Hágy (Slovensko) Slovenská astronómka a fyzička, objaviteľka komét. Publikovala práce v odbore. Angažovala sa v mierovom a ženskom hnutí. Krátko učila vo Vinosadoch.  - 45. výr. úmrtia |
| **Rak, Ján** \* 28.08.1915 - Hradište pod Vrátnom (Slovensko) + 06.10.1969 - Bratislava (Slovensko) Básnik a prekladateľ. Žil v Pezinku. Prekladal z francúzštiny.  - 55. výr. úmrtia |
| **Alster, Móric** \* 26.08.1827 - Modra (Slovensko) + 07.10.1894 - Bratislava (Slovensko) Osvetový pracovník, katolícky kňaz. Bol kaplánom v Častej, Budmericiach a Kuchyni. Zakladajúci člen Matice Slovenskej, podpredseda Spolku sv. Vojtecha.  - 130. výr. úmrtia |
| **Barč, František** \* 07.10.1814 - Pezinok (Slovensko) + 03.01.1896 - Alba Iulia (Rumunsko) Matematik, cirkevný hodnostár. Študoval na gymnáziu vo Svätom Jure, neskôr tam bol profesorom.  - 210. výr. narodenia |
| **Klar, Ján Pavol** \* 08.10.1739 - Bratislava (Slovensko) + 24.11.1772 - Modra (Slovensko) Učiteľ a prorektor gymnázia v Bratislave, evanjelický farár v Modre. Autor periodických tabuliek svetovej histórie.  - 285. výr. narodenia |
| **Babulík, František** \* 01.06.1909 - Budmerice (Slovensko) + 10.10.1984 - Nagoya (Japonsko) Misionár a katolícky kňaz, pôsobil ako misionár v Japonsku, pracoval tiež pre americké úrady ako poradca a tlmočník.  - 40. výr. úmrtia |
| **Lauda, Ján** \* 16.03.1924 - Modra (Slovensko) + 14.10.1984 - Bratislava (Slovensko) Agronóm, autor projektov výsadby viníc v malokarpatskej oblasti, autor štúdií. Absolvent Vinohradnícko-ovocinárskej školy v Modre.  - 40. výr. úmrtia |
| **Lašú, Ľudovít** \* 15.10.1834 - Senec (Slovensko) + 06.06.1898 - Alesd (Rumunsko) Básnik, cirkevný hodnostár, profesor a katolícky farár. Študoval na gymnáziu vo Svätom Jure. Autor básní, biografických príspevkov, cestopisov.  - 190. výr. narodenia |
| **Farkaš, Ján** \* 30.04.1923 - Modra (Slovensko) + 17.10.1999 - Modra (Slovensko) Vinár, výskumný pracovník. Pracovník Vinárskych závodov v Pezinku, konkrétne jeho výskumného pracoviska v Modre. Držiteľ patentu na receptúru nápoja Vinea.  - 25. výr. úmrtia |
| **Landsfeld, Heřman** \* 12.08.1899 - Malenovice (Česko) + 18.10.1984 - Strážnice (Česko) Džbankár, maliar ľudovej fajansy a obrázkov na skle, figuralista, zberateľ ľudovej keramiky. Vedúci modranskej maliarskej dielne, keramický majster.  - 40. výr. úmrtia |
| **Tibenský, Karol** \* 18.10.1924 - Blatné (Slovensko) + 01.02.1999 Futbalová legenda. Jeho meno je spojené so Spartakom Trnava. Usadil sa  v Šenkviciach. - 100. výr. narodenia |
| **Búľovský, Miloš** \* 25.10.1869 - Belá-Dulice (Slovensko) + 29.10.1945 - Martin (Slovensko) Publicista, učiteľ, národopisec. Učil v Modre. Kultúrno-osvetový pracovník, zberateľ prísloví a porekadiel. Publikoval príspevky národopisného charakteru.  - 155. výr. narodenia |
| **Kukumberg, Viliam** \* 21.12.1929 + 25.10.1989 Bol odborným asistentom SVŠT v Bratislave, zakladateľ divadelného a folklórneho súboru Mladosť a folklórneho súboru Čerešničky v Šenkviciach.  - 35. výr. úmrtia |
| **Písecký, Ferdinand** \* 25.11.1879 - Žižkov (Praha, Česko) + 25.10.1934 - Bratislava (Slovensko) Pobočník generála M. R. Štefánika, kapitán československých légií, pedagóg, politik, zakladateľ a správca Učiteľského ústavu v Modre, od roku 1919 riaditeľ.  - 90. výr. úmrtia |
| **Dobrovoda, Karol** \* 28.04.1925 - Modra (Slovensko) + 26.10.1989 - Modra (Slovensko) Vinohradnícky odborník a vysokoškolský pedagóg, autor odborných príručiek, štúdií a článkov. Stredoškolské štúdiá absolvoval v Modre.  - 35. výr. úmrtia |
| **Kraic, Alexander Jaromír** \* 17.02.1880 - Modra (Slovensko) + 28.10.1969 - Bratislava (Slovensko) Pedagóg a etnograf, osvetový pracovník. Absolvoval učiteľský ústav v Modre, učil na evanjelickej cirkevnej škole v Modre - Kráľovej, neskôr v Modre.  - 55. výr. úmrtia |
| **Uhliarik, Ján** \* 30.10.1819 - Dolný Hričov (Slovensko) + 28.03.1881 - Kalocai (Maďarsko) Katolícky kňaz a verejný činiteľ, mecén chudobných. Autor divadelných hier s náboženskou tematikou. Pôsobil v Modre a Budmericiach.  - 205. výr. narodenia |

**Okres Senec**

|  |
| --- |
| **Kollár, František** \* 06.10.1904 - Senec (Slovensko) + 03.07.1979 - Créteil (Francúzsko) Fotograf, narodil sa v Senci. Emigroval do Paríža, stal sa vychyteným fotografom. Spolupracoval so známymi osobnosťami.  - 120. výr. narodenia |
| **Patejdl, Vašo** \* 10.10.1954 - Karlove Vary (Česko) + 19.08.2023 Slovenský hudobník, pôsobil v skupine Elán. Vlastnil celoročnú chatu na Slnečných jazerách v Senci.  - 70. výr. narodenia |
| **Lašú, Ľudovít** \* 15.10.1834 - Senec (Slovensko) + 06.06.1898 - Alesd (Rumunsko) Básnik, cirkevný hodnostár, profesor a katolícky farár. Rodák zo Senca. Pre školy spracoval katolícku liturgiku a cirkevný dejepis.  - 190. výr. narodenia |
| **Lichner, Ján** \* 14.02.1897 - Veľký Čepčín (Slovensko) + 16.10.1979 - Martin (Slovensko) Slovenský politik, notár. Pôsobil v agrárnej strane, neskôr v demokratickej. Venoval sa aj publicistickej činnosti. Bol notárom v Senci.  - 45. výr. úmrtia |
| **Tibenský, Karol** \* 18.10.1924 - Blatné (Slovensko) + 01.02.1999 Futbalová legenda. Narodil sa v Blatnom. Hral v Spartaku Praha, dostal sa do výberu Slovenska, jeho meno je však spojené so Spartakom Trnava. - 100. výr. narodenia |
| **Pichlerová, Magda** \* 16.09.1931 - Bratislava (Slovensko) + 28.10.2014 Archeologička, čestná občianka obce Dunajská Lužná, zaoberala sa dejinami obce. Pracovala v Slovenskom národnom múzeu v Bratislave, autorka monografií.  - 10. výr. úmrtia |

**Okres Malacky**

|  |
| --- |
| **Angerer, Viktor** \* 03.10.1839 - Malacky (Slovensko) + 10.04.1894 - Viedeň (Rakúsko) Fotograf. Po štúdiách pôsobil v armáde, po odchode z armády si zriadil fotoateliér v meste Ischl. Spolupracoval s bratom Ľudovítom.  - 185. výr. narodenia |
| **Pálffy, Leopold, III.**  \* 24.10.1739 - Stupava (Slovensko) + 04.10.1799 - Viedeň (Rakúsko) Majiteľ stupavsko-pajštúnskeho panstva. Pôsobil v krajinskej správe a bol skutočným tajným radcom. Hospodáril na svojom stupavskom panstve.  - 225. výr. úmrtia |
| **Alster, Móric** \* 26.08.1827 - Modra (Slovensko) + 07.10.1894 - Bratislava (Slovensko) Osvetový pracovník, katolícky kňaz. Bol kaplánom v Kuchyni. Zakladajúci člen Matice Slovenskej, podpredseda Spolku sv. Vojtecha.  - 130. výr. úmrtia |
| **Gegö, Alexej** \* 25.03.1805 - Csíktapolca (Maďarsko) + 09.10.1844 - Bratislava (Slovensko) Veršovník, náboženský spisovateľ, historik. V Malackách vstúpil do františkánskej rehole. Písal príležitostné verše, vydal učebnicu maďarčiny a uhorských dejín.  - 180. výr. úmrtia |
| **Hallon, Pavol** \* 04.09.1925 - Sobotište (Slovensko) + 10.10.2004 - Malacky (Slovensko) Historik, mestský kronikár, významný filatelista, veterinár, publicista a spisovateľ. Žil v Malackách. Autor publikácií, článkov a pisateľ Mestskej kroniky.  - 20. výr. úmrtia |
| **Palkovič, Konštantín** \* 12.10.1919 - Brodské (Slovensko) + 01.10.2008 - Brodské (Slovensko) Jazykovedec, pedagóg. Študoval na gymnáziu v Malackách. Bol pracovníkom Katedry slovenského jazyka a literatúry Filozofickej fakulty UK v Bratislave.  - 105. výr. narodenia |
| **Pálffy, Leopold, III.** \* 24.10.1739 - Stupava (Slovensko) + 04.10.1799 - Viedeň (Rakúsko) Majiteľ stupavsko-pajštúnskeho panstva. Bol tajným radcom. Hospodáril na svojom stupavskom panstve.  - 285. výr. narodenia |
| **Labuda, Marián** \* 28.10.1944 - Hontianske Nemce + 05.01.2018 - Borinka (Slovensko) Divadelný, filmový a televízny herec, žil v Borinke. Bol členom SND.  - 80. výr. narodenia |
| **Klas, Martin** \* 30.10.1819 - Stupava (Slovensko) + 16.03.1881 - Budapešť (Maďarsko) Vodný konštruktér, kráľovský radca, krajinský staviteľ a dozorca. Rodák zo Stupavy.  - 205. výr. narodenia |